Roquetes completa l’asfaltatge i ampliació del Camí del Mig
Roquetes ha completat l’asfaltatge i ampliació del Camí del Mig amb l’objectiu de millorar la connexió entre la Ravaleta i la carretera C-12, així com incrementar la seguretat viària d’un ramal molt transitat per veïns i el sector agrícola. La inversió ha tingut un pressupost de gairebé 300.000 euros, gran part subvencionat per la Diputació de Tarragona, en concret el 80% del cost total. Les obres de condicionament han comprès un tram d’1,5 quilòmetres i han consistit en la pavimentació amb aglomerat asfàltic, així com l’eixamplament de fins a 2 metres en alguns punts del camí, per fixar el nou ample entre els 5 i 6 metres, fet que permet l’encreuament entre dos vehicles en tot el recorregut. A través d’aquesta reforma, a més, el nou Camí del Mig es converteix en una alternativa a la carretera C-12, en cas d’emergència.